Komisijos sprendimas
1998 m. vasario 13 d.
nustatantis specialius reikalavimus, reglamentuojančius Bangladešo kilmės žuvininkystės ir akvakultūros produktų importą
(tekstas svarbus EEE)
(98/147/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Direktyva 95/71/EB [2], ypač į jos 11 straipsnį,
atsižvelgdama į 1990 m. gruodžio 10 d. Tarybos direktyvą 90/675/EEB, nustatančią principus, reglamentuojančius produktų, įvežamų į Bendriją iš trečiųjų šalių, veterinarinio patikrinimo organizavimą [3], su paskutiniais pakeitimais, padarytais Direktyva 96/43/EB [4], ypač į jos 19 straipsnio 7 dalį,
kadangi Komisijos ekspertų grupė apsilankė Bangladeše, kad patikrintų sąlygas, kuriomis žuvininkystės produktai yra gaminami, sandėliuojami ir išsiunčiami į Bendriją;
kadangi galima laikyti, kad Bangladešo teisės aktų nuostatos dėl žuvininkystės produktų sveikatos tikrinimo ir priežiūros atitinka Direktyvoje 91/493/EEB nustatytas nuostatas;
kadangi Bangladešo "Department of Fisheries - Fish Inspection and Quality Control (DF-FIQC) of the Ministry of Fisheries and Livestock" - yra pajėgus veiksmingai tikrinti, kaip taikomi galiojantys įstatymai;
kadangi Direktyvos 91/493/EEB 11 straipsnio 4 dalies a punkte nurodytoje sveikatos sertifikato išdavimo tvarkoje taip pat turi būti nustatytas sertifikato pavyzdys, būtiniausi reikalavimai kalbai (-oms), kuria jis turi būti surašytas, ir asmens, turinčio įgaliojimus jį pasirašyti, rangas;
kadangi pagal Direktyvos 91/493/EEB 11 straipsnio 4 dalies b punktą prie žuvininkystės produktų pakuočių turėtų būti tvirtinamas ženklas, kuriame nurodomas trečiosios šalies pavadinimas ir įmonės patvirtinimo numeris;
kadangi pagal Direktyvos 91/493/EEB 11 straipsnio 4 dalies c punktą turi būti sudarytas patvirtintų įmonių sąrašas; kadangi tas sąrašas turi būti sudaromas remiantis DF-FIQC pranešimu Komisijai; kadangi dėl to DF-FIQC turi užtikrinti, kad būtų laikomasi Direktyvos 91/493/EEB 11 straipsnio 4 dalyje tuo tikslu nustatytų nuostatų;
kadangi DF-FIQC 1997 m. gruodžio 31 d. pateikė oficialius patvirtinimus, kad yra laikomasi Direktyvos 91/493/EEB priedo V skyriaus taisyklių ir kad yra įvykdyti reikalavimai, lygiaverčiai tiems, kurie nustatyti minėtoje direktyvoje dėl įmonių patvirtinimo;
kadangi būtina panaikinti 1997 m. rugpjūčio 1 d. Komisijos sprendimą 97/513/EB dėl tam tikrų apsaugos priemonių, susijusių su Bangladešo kilmės tam tikrais žuvininkystės produktais [5];
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
"Department of Fisheries - Fish Inspection and Quality Control (DF-FIQC) of the Ministry of Fisheries and Livestock" - tai Bangladešo kompetentinga institucija, galinti patikrinti ir patvirtinti, kad žuvininkystės produktai atitinka Direktyvos 91/493/EEB reikalavimus.
2 straipsnis
Bangladešo žuvininkystės ir akvakultūros produktai turi atitikti šiuos reikalavimus:
1) prie kiekvienos siuntos turi būti pridėtas sveikatos sertifikato originalas, kuriame pagal šio sprendimo A priede nurodytą pavyzdį turi būti įrašytas numeris, data, jis turi būti tinkamai užpildytas, pasirašytas ir surašytas viename lape;
2) produktai turi būti atvežti iš šio sprendimo B priede nurodytų patvirtintų įmonių;
3) ant visų pakuočių, išskyrus palaidus sušaldytus žuvininkystės produktus, skirtus konservuotiems maisto produktams gaminti, neištrinamomis raidėmis turi būti užrašytas žodis "BANGLADEŠAS" ir kilmės įmonės patvirtinimo numeris.
3 straipsnis
1. 2 straipsnio 1 punkte nurodytas sertifikatas turi būti surašytas mažiausiai viena valstybės narės, kurioje atliekami patikrinimai, valstybine kalba.
2. Sertifikate turi būti DF-FIQC atstovo vardas, pavardė, pareigos, parašas bei herbinis antspaudas, kurio spalva turi skirtis nuo teksto spalvos.
4 straipsnis
Sprendimas 97/513/EB panaikinamas.
5 straipsnis
Šis sprendimas skirtas valstybėms narėms.
Priimta Briuselyje, 1998 m. vasario 13 d.